rejauldu/bengali-wikipedia huggingface dataset:
সৈয়দ অহিদুজ্জামান ডায়মন্ড একজন বাংলাদেশী নাট্য ও চলচ্চিত্র পরিচালক। বাংলাদেশের চাঁপাইনবাবগঞ্জ জেলার সদর উপজেলায় জন্ম। একজন মননশীল চলচ্চিত্রকার।  তিনি নাট্য নির্দেশনার মাধ্যমে আত্মপ্রকাশ করেন। পরবর্তীতে তিনি চলচ্চিত্র নির্মাণ করেন। তার পরিচালিত প্রথম চলচ্চিত্র নাচোলের রানী (২০০৬)। তার পরিচালিত অন্যান্য চলচ্চিত্র হল গঙ্গাযাত্রা (২০০৯), অন্তর্ধান (২০১৩), ও বাষ্পস্নান (২০১৬)। গঙ্গাযাত্রা চলচ্চিত্র পরিচালনায় অবদানস্বরূপ তিনি ২০১১ সালে শ্রেষ্ঠ পরিচালক হিসেবে বাংলাদেশ সরকার  কর্তৃক প্রদত্ত জাতীয় চলচ্চিত্র পুরস্কার অর্জন করেন।   কর্মজীবন  সৈয়দ অহিদুজ্জামান ডায়মন্ড নাট্য পরিচালনার মাধ্যমে তার কর্মজীবন শুরু করেন। পরবর্তীতে তিনি চলচ্চিত্র পরিচালনা করেন। তার পরিচালিত প্রথম চলচ্চিত্র নাচোলের রানী (২০০৬)। ১৯৫০ সালের নাচোল কৃষক সাঁওতাল বিদ্রোহের পটভুমিতে চলচ্চিত্রটি নির্মিত হয়। ২০০৯ সালে মুক্তি পায় তার দ্বিতীয় চলচ্চিত্র গঙ্গাযাত্রা। এতে অভিনয় করেন ফেরদৌস আহমেদ, পপি, শিমলা, সৈয়দা ওয়াহিদা সাবরিনা। ২০১০ সালে তিনি নাচোলের রানী ও গঙ্গাযাত্রা চলচ্চিত্র পরিচালনার জন্য কলকাতার 'অতন্দ্র সাংস্কৃতিক সংসদ' কর্তৃক প্রদত্ত অতন্দ্র পদক লাভ করেন। গঙ্গাযাত্রা চলচ্চিত্রটি পরিচালনার মাধ্যমে তিনি ২০১১ সালে প্রদত্ত জাতীয় চলচ্চিত্র পুরস্কারে শ্রেষ্ঠ পরিচালক ও শ্রেষ্ঠ কাহিনীকারের পুরস্কার অর্জন করেন। এছাড়া চলচ্চিত্রটি ২০১৪ সালে প্রদত্ত বাচসাস পুরস্কার-এ আটটি বিভাগে পুরস্কার লাভ করে। ২০১৩ সালে জলবায়ু পরিবর্তনের ফলে পদ্মাপাড়ের জেলেদের জীবন-জীবিকার বিপর্যয়ের গল্প নিয়ে নির্মাণ করেন অন্তর্ধান। এতে প্রধান চরিত্রে অভিনয় করেছেন ফেরদৌস আহমেদ, নিপুণ, সৈয়দা ওয়াহিদা সাবরীনা। চলচ্চিত্রটি একটি বিভাগে জাতীয় চলচ্চিত্র পুরস্কার লাভ করে। ২০১৬ সালে তিনি নির্মাণ করছেন বাষ্পস্নান। এতে অভিনয় করছেন কলকাতার অভিনেতা সমদর্শী দত্ত ও বাংলাদেশী অভিনেত্রী আইরিন সুলতানা। ভাসানীর জীবনীভিত্তিক চলচ্চিত্র ভাসানী একটি আসন্ন বাংলাদেশী ঐতিহাসিক বায়োপিক ফিল্ম যা পরিচালনা করবেন সৈয়দ অহিদুজ্জামান ডায়মন্ড, আব্দুল হামিদ খান ভাসানী এর জীবনের উপর ভিত্তি করে। ২০২৫ সালের মাঝামাঝি থেকে এর শুটিং শুরু হবে বলে আশা করা হচ্ছে। এটি ১৩ বছর বয়স থেকে মৃত্যু পর্যন্ত ভাসানীকে চিত্রিত করবে, তিনজন ভিন্ন অভিনেতা চরিত্রটির তিনটি ভিন্ন বয়সের সময়কে চিত্রিত করবে।   চলচ্চিত্রের তালিকা   বছর চলচ্চিত্র পরিচালক কাহিনীকার চিত্রনাট্যকার সংলাপ  ভাষা টীকা ২০০৬  নাচোলের রানী          বাংলা   ২০০৯  গঙ্গাযাত্রা          বাংলা  বিজয়ী: জাতীয় চলচ্চিত্র পুরস্কার শ্রেষ্ঠ পরিচালক ও কাহিনীকার ২০১৩  অন্তর্ধান          বাংলা  ২০১৬  বাষ্পস্নান          বাংলা   ২০২২  রোহিঙ্গা          বাংলা    কোভিড-১৯ ইন বাংলাদেশ          বাংলা     পুরস্কার  জাতীয় চলচ্চিত্র পুরস্কার  বছর বিভাগ চলচ্চিত্র ফলাফল ২০১১  শ্রেষ্ঠ পরিচালক  গঙ্গাযাত্রা (২০০৯)   শ্রেষ্ঠ কাহিনীকার    অতন্দ্র পদক  ২০১০: চলচ্চিত্র পরিচালক - নাচোলের রানী ও গঙ্গাযাত্রা   তথ্যসূত্র   বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:বাংলাদেশী নাট্য পরিচালক বিষয়শ্রেণী:২১শ-শতাব্দীর বাংলাদেশী চলচ্চিত্র পরিচালক বিষয়শ্রেণী:বাংলাদেশী পুরুষ চিত্রনাট্যকার বিষয়শ্রেণী:শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:শ্রেষ্ঠ কাহিনীকারের জন্য জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাংলাদেশী চলচ্চিত্র পরিচালক
ঐশ্বর্য শ্রীবাস্তব (জন্ম ১৯শে ফেব্রুয়ারি ১৯৯২) হলেন ভারতের একজন পেশাদার টেনিস খেলোয়াড়। তিনি আগে ইন্ডিয়া ফেড কাপ দলের হয়ে খেলেছেন। তাঁর খেলোয়াড় জীবনের সর্বোচ্চ একক মর্যাদাক্রম হল ৬৫৩, এটি তিনি ২০১১ সালের অক্টোবরে অর্জন করেছিলেন। ঐশ্বর্য বর্তমানে যুক্তরাষ্ট্রের একটি কলেজে প্রশিক্ষণ নিচ্ছেন।   জীবনী    ২০০৭ - ২০১০  ঐশ্বর্য তাঁর নিজের শহর পুনেতে ২০০৭ সালের সানফিস্ট ওপেনে ওয়াইল্ডকার্ড (যথাযথ মর্যাদাক্রম না থাকলেও টুর্নামেন্টে সুযোগ পাওয়া) হিসেবে তাঁর খেলোয়াড় জীবনের প্রথম ম্যাচ খেলেন। সেখানে তিনি প্রথম যোগ্যতা নির্ণায়ক রাউন্ডে ব্রিটিশ খেলোয়াড় সারাহ বোরওয়েলের কাছে হেরে যান। এটি এখনও পর্যন্ত তাঁর একমাত্র ডব্লিউটিএ ম্যাচ খেলা। ডাবলসে, তিনি ভারতীয় কায়রা শ্রফের সাথে জুটি বেঁধেছিলেন কিন্তু প্রথম রাউন্ডে ইতালীয় আলবার্টা ব্রায়ান্টি এবং ইউক্রেনীয় মারিয়া কোরিত্তসেভার কাছে তাঁরা হেরে যান। তিনি বর্তমানে নিউ মেক্সিকো স্টেট অ্যাগিসের হয়ে খেলেন, সেখানে তিনি পুরো সময় দলকে নেতৃত্ব দিয়েছেন এবং ২০১৫ - ২০১৬ সালের ডব্লিউএসি বর্ষসেরা খেলোয়াড়ের পুরস্কার জিতেছেন।   ২০১১  ২০১১ সালের ২০শে আগস্ট, তুরস্কের ইস্তাম্বুলে ১০,০০০ ডলারের আইটিএফ ইভেন্টের ডাবলস জিতে ঐশ্বর্য তাঁর প্রথম শিরোপা জিতেছিলেন। এই খেলায় তিনি জার্মান খেলোয়াড় ক্রিস্টিনা শকোভেটসের সাথে জুটি বেঁধেছিলেন। ফাইনালে তাঁরা ব্রিটিশ জুটি তারা মুর এবং লিসা হোয়াইবোর্নকে ৬ - ৩, ৬ - ১-এ সোজা সেটে পরাজিত করেন এবং শিরোপা জিতে নেন।'Misc. Results for Indians abroad' Sports-India (Retrieved 18 August 2011)   আইটিএফ ফাইনাল    দ্বৈত (১-০)  কিংবদন্তি $১০০,০০০ টুর্নামেন্ট $৭৫,০০০ টুর্নামেন্ট $৫০,০০০ টুর্নামেন্ট $২৫,০০০ টুর্নামেন্ট $১৫,০০০ টুর্নামেন্ট $১০,০০০ টুর্নামেন্ট ফলাফল নং. তারিখ টুর্নামেন্ট পৃষ্ঠতল জুটি বিপক্ষ স্কোর বিজয়ী ১. ১৫ই আগস্ট ২০১১ ইস্তাম্বুল, তুরস্ক কঠিন ক্রিস্টিনা শকোভেটস তারা মুর লিসা হোয়াইবোর্ন ৬-১, ৬-৩   তথ্যসূত্র    বহিঃসংযোগ        Ashvarya Shrivastava biography on New Mexico state sports  বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:মহারাষ্ট্রের নারী ক্রীড়াবিদ বিষয়শ্রেণী:ভারতীয় নারী টেনিস খেলোয়াড় বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি
হর্ষবর্ধন নেওটিয়া ( জন্ম- ১৯ জুলাই ১৯৬১) হলেন একজন ভারতীয় শিল্পপতি, শিক্ষাবিদ, কলকাতা ভিত্তিক 'অম্বুজা-নেওটিয়া' গোষ্ঠীর কর্ণধার।  ১৯৯৯ খ্রিস্টাব্দে ভারত সরকার বাণিজ্য ও শিল্পে অবদান রাখার জন্য দেশের চতুর্থ সর্বোচ্চ বেসামরিক সম্মান পদ্মশ্রী প্রদান করে।   জন্ম ও শিক্ষা জীবন  হর্ষবর্ধন নেওটিয়ার জন্ম ১৯৬১ খ্রিস্টাব্দের ১৯ জুলাই  পশ্চিমবঙ্গের রাজধানী কলকাতার এক বিশিষ্ট মাড়োয়ারি পরিবারে।  পিতা বিনোদ কুমার নেওটিয়া ছিলেন বিশিষ্ট ভারতীয় শিল্পপতি, উদ্যোক্তা, শিল্প সংগ্রাহক ও জনহিতৈষী  সুরেশকুমার নেওটিয়ার কনিষ্ঠ ভ্রাতা। শতবর্ষ আগে এদের পূর্বপুরুষ রাজপুতানা তথা রাজস্থান হতে কলকাতায় আসেন।  হর্ষবর্ধনের বিদ্যালয়ের পাঠ কলকাতার 'লা মার্টিনিয়ার ফর বয়েজ স্কুল'-এ। পরে কলকাতার সেন্ট জেভিয়ার'স কলেজ থেকে বাণিজ্যে অনার্সসহ  কলকাতা বিশ্ববিদ্যালয়ের স্নাতক হন। যুক্তরাষ্ট্রের হার্ভার্ড বিজনেস স্কুলের এক্সিকিউটিভ এডুকেশন প্রোগ্রামের - ওনার প্রেসিডেন্ট ম্যানেজমেন্ট প্রোগ্রাম (OPM) সম্পন্ন করেন।    কর্মজীবন  হর্ষবর্ধন নেওটিয়া পশ্চিমবঙ্গ সরকারের সাথে অংশীদারিত্বে "বেঙ্গল অম্বুজা হাউজিং ডেভেলপমেন্ট লিমিটেড" নামে ভারতে প্রথম যৌথ সেক্টর কোম্পানি প্রতিষ্ঠা করেন, যার সাহায্যে ভারতের শহরাঞ্চলে সামাজিক আবাসন উন্নয়নের ধারণা ও প্রসার সম্ভাবনা উন্মুক্ত হয়। তার প্রথম প্রকল্প, "উদয়ন" কে ভারতের কেন্দ্রীয় সরকার 'মডেল হাউজিং প্রকল্প' হিসাবে ঘোষণা করে।  এছাড়াও তাদের পারিবারিক অম্বুজা-নেওটিয়া গ্রুপ কোম্পানি যে যে রিয়েল এস্টেট তথা ভূসম্পত্তির প্রকল্প সফলভাবে সম্পন্ন করে সেগুলি হল -  উদয়ন~দ্য কন্ডোভিল, উজ্জ্বলা~দ্য কন্ডোভিল, উপহার~দ্য কন্ডোভিল, ইকোস্পেস বিজনেস পার্ক, ইকোস্টেশন, কলকাতার তাজ সিটি সেন্টার, তাজ চিয়া কুটির, রাজকুটির IHCL নির্বাচন , উতলিকা লাক্সারি, কলকাতার সল্টলেক ও নিউ টাউনে, শিলিগুড়ি, হলদিয়া, রায়পুর এবং পাটনায় নির্মিত সিটি সেন্টার, 'রায়চক অন গ্যাঞ্জেস' এবং পাঁচতারা বিলাসবহুল AltAir বুটিক হোটেল।  হর্ষবর্ধন নেওটিয়া 'ফেডারেশন অফ ইন্ডিয়ান চেম্বার অফ কমার্স অ্যান্ড ইন্ডাস্ট্রি'-এর একজন সক্রিয় সদস্য এবং সাবেক সভাপতি। এছাড়াও, 'অল ইন্ডিয়া ম্যানেজমেন্ট অ্যাসোসিয়েশন' এর সাবেক সভাপতি। তিনি বর্তমানে ইন্ডিয়া ব্র্যান্ড ইক্যুইটি ফাউন্ডেশন (IBEF) ট্রাস্টিদের একজন, ইন্দিরা গান্ধী ন্যাশনাল সেন্টার ফর দ্য আর্টস (IGNCA), এবং ন্যাশনাল ইনস্টিটিউট অফ টেকনিক্যাল টিচার্স ট্রেনিং অ্যান্ড রিসার্চ (NITTTR) এর চেয়ারম্যান। তিনি পশ্চিমবঙ্গ হেরিটেজ কমিশনেরও একজন সদস্য। তিনি  নেওটিয়া বিশ্ববিদ্যালয়ের আচার্য পদেও আসীন আছেন।  হর্ষবর্ধন কলকাতার ইন্ডিয়ান ইনস্টিটিউট অফ ম্যানেজমেন্ট বোর্ড অফ গভর্নরস এর সদস্য। খড়্গপুরের আই আই টি ,  জওহরলাল নেহরু বিশ্ববিদ্যালয়ের বোর্ড অফ গভর্নরস এর সদস্য ছিলেন।   পুরস্কার ও সম্মাননা    সামাজিক আবাসন ক্ষেত্রে অবদান রাখার জন্য তিনি ১৯৯৯ খ্রিস্টাব্দে বাণিজ্য ও শিল্প উদ্যোগে দেশের চতুর্থ সর্বোচ্চ বেসামরিক সম্মান  পদ্মশ্রীতে ভূষিত হন ।   তিনি ইয়াং প্রেসিডেন্টস অর্গানাইজেশন কর্তৃক 'লিগ্যাসি অফ অনার' পুরস্কারে ভূষিত হন।  পশ্চিমবঙ্গের বিদ্যাসাগর বিশ্ববিদ্যালয় তাকে সাম্মানিক ডিলিট ডিগ্রি প্রদান করে।  ভারতের অল ইন্ডিয়া ম্যানেজমেন্ট অ্যাসোসিয়েশন তাকে সাম্মানিক লাইফ ফেলোশিপ প্রদান করে।  ড.হর্ষবর্ধন নেওটিয়া পশ্চিমবঙ্গে ইসরায়েলের অনারারি কনসাল হিসাবে কাজ করেন ।    তথ্যসূত্র   বিষয়শ্রেণী:বাণিজ্য ও শিল্পে পদ্মশ্রী প্রাপক বিষয়শ্রেণী:জীবিত ব্যক্তি বিষয়শ্রেণী:কলকাতার ব্যবসায়ী বিষয়শ্রেণী:১৯৬১-এ জন্ম বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
জাহেদুর রহিম (১৯৩৫ - ১৮ জুন, ১৯৭৮) ছিলেন বাঙালি রবীন্দ্র সঙ্গীত শিল্পী। তিনি "আমার সোনার বাংলা" গানটিকে জনপ্রিয় করে তুলেন। ১৯৭২ সালে তার প্রথম রবীন্দ্র সঙ্গীতের রেকর্ড বের হয়। সঙ্গীতে অবদানের জন্য তিনি ২০০০ সালে মরণোত্তর বাংলাদেশ সরকার প্রদত্ত জাতীয় সম্মান একুশে পদকে ভূষিত হন।  প্রারম্ভিক জীবন রহিম ১৯৩৫ সালে তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) বগুড়া জেলায় জন্মগ্রহণ করেন। তার পৈতৃক নিবাস ছিল পাবনা জেলার শাহজাদপুর উপজেলার লোচনাপাড়া গ্রামে। তার পিতা আবদুর রহিম। জাহেদুরের ডাক নাম ছিল বাবু। ১৯৫৭ সালে তিনি ঢাকা বিশ্ববিদ্যালয় থেকে বাণিজ্যে স্নাতক ডিগ্রি অর্জন করেন।  কর্মজীবন রহিমের কর্মজীবনের শুরু হয় প্রথমে ফিলিপস কোম্পানিতে। পরে শিক্ষা বিভাগে চাকরিতে যোগদান করেন। কিন্তু সঙ্গীতে আগ্রহ বৃদ্ধি পাওয়ায় তিনি শেষপর্যন্তু সঙ্গীতজগতেই প্রবেশ করেন। তার সঙ্গীত শিক্ষার গুরু ছিলেন আতিকুল ইসলাম। বুলবুল ললিতকলা একাডেমিতে তিনি আতিকুল ইসলামের নিকট রবীন্দ্রসঙ্গীতের তালিম নেন। ১৯৬১ সালে এই একাডেমি থেকে কৃতিত্বের সঙ্গে পাস করেন। পরে তিনি একাডেমিতেই শিক্ষকতা করেন। তিনি রবীন্দ্রনাথ ঠাকুরের শ্যামা ও চন্ডালিকা নৃত্যনাট্যের কণ্ঠ সঙ্গীতে অংশ নিয়ে পরিচিতি লাভ করেন। তিনি সাংস্কৃতিক সংগঠন ছায়ানট প্রতিষ্ঠায় গুরুত্বপূর্ণ ভূমিকা পালন করেন। পরে তিনি ছায়ানট, অগ্নিবীণা, মূর্ছনা, আলতাফ মাহমুদ সঙ্গীত নিকেতন, নজরুল পরিষদসহ আরও কয়েকটি সঙ্গীত বিদ্যালয়েও শিক্ষকতা করেন।  ১৯৭২ সালে তার গাওয়া রবীন্দ্রসঙ্গীতের প্রথম রেকর্ড প্রকাশিত হয়। রহিম ১৯৭৩ সালে বাংলাদেশ বেতার ঢাকা কেন্দ্রে সঙ্গীত প্রযোজক হিসেবে যোগ দেন। ১৯৭৫ সালে তিনি বাংলাদেশ সাংস্কৃতিক দলের প্রতিনিধি হিসেবে রাশিয়া ও ভারত সফরে যান। ১৯৭৭ সালের ১৫ ডিসেম্বর পর্যন্ত তিনি বাংলাদেশ বেতারের নিজস্ব শিল্পী হিসেবে কর্মরত ছিলেন। ১৯৭৭ সালের ১৬ ডিসেম্বর তৎকালীন সামরিক সরকার তাকে সেই পদ থেকে অব্যাহতি দেয়।  মৃত্যু রহিম ১৯৭৮ সালের ১৮ জুন ঢাকায় মৃত্যুবরণ করেন।  সম্মাননা  সঙ্গীতে অবদানের জন্য মরণোত্তর একুশে পদক (২০০০)  তথ্যসূত্র  বিষয়শ্রেণী:১৯৩৫-এ জন্ম বিষয়শ্রেণী:১৯৭৮-এ মৃত্যু বিষয়শ্রেণী:বাঙালি সঙ্গীতশিল্পী বিষয়শ্রেণী:বাংলাদেশী পুরুষ সঙ্গীতজ্ঞ বিষয়শ্রেণী:বগুড়া জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিল্পকলায় একুশে পদক বিজয়ী বিষয়শ্রেণী:পাবনা জেলার ব্যক্তি বিষয়শ্রেণী:রবীন্দ্রসঙ্গীত শিল্পী বিষয়শ্রেণী:একুশে পদক বিজয়ী
পক্ষীলস্বামীন বাৎস্যায়ন ছিলেন একজন ভারতীয় দার্শনিক, ভাষ্যকার ও ন্যায় দর্শনের যুক্তিবিদ। তিনি গৌতমের ন্যায়সূত্রের প্রথম পূর্ণাঙ্গ ভাষ্য, "ন্যায়"-এর লেখক, যেটি নিজেই "ন্যায়" নামক দর্শনশাস্ত্রের মূল পাঠ্য। সম্পাদনা ন্যায়ভাষ্য, এটি ন্যায়সূত্রের প্রথম ভাষ্য যা এখনও বিদ্যমান, এবং প্রথম যার কোনো উল্লেখ আমরা পাই। বাৎস্যায়নের ভাষ্যটি তার ইতিহাস জুড়ে ন্যায়ের দার্শনিক বিকাশের বেশিরভাগ বিষয়সূচি নির্ধারণ করে। তার জ্ঞানের তত্ত্ব কর্মের নির্দেশিকা হিসাবে জ্ঞানের প্রকৃতি এবং গুরুত্বের প্রতি বিশেষ মনোযোগ দেয়। এই থিমটি তার প্রকল্পের বিভিন্ন উপাদানকে অবহিত করে, যার মধ্যে রয়েছে তার বাস্তববাদ, তার জ্ঞানীয় এনটাইটেলমেন্টের বিবরণ, এবং ভালোভাবে জীবনযাপনে দর্শনের অবদান সম্পর্কে তার ধারণা।  তথ্যসূত্র  বিষয়শ্রেণী:ভারতীয় যুক্তিবিদ বিষয়শ্রেণী:ভারতীয় দার্শনিক
যেতে পারি কিন্তু কেন যাবো ১৯৮২ সালে প্রকাশিত  ভারতীয় বাঙালি কবি শক্তি চট্টোপাধ্যায়ের ৩২তম কাব্যগ্রন্থ। এটি ভারতের কলকাতার বেনিয়াটোলায় অবস্থিত আনন্দ পাবলিশার্স প্রাইভেট লিমিটেড কর্তৃক ১৯৮২ সালের মার্চে গ্রন্থাকারে প্রকাশিত হয়। সুনীল শীলের প্রচ্ছদকৃত শক্তি চট্টোপাধ্যায় এই কাব্যগ্রন্থটি উৎসর্গ করা হয়েছিল: 'ম্যাডাম আর সুবোধকে' (শিপ্রা ও সুবোধ দাস)। অক্টোবর ২০১৫ সালে একই প্রকাশনা প্রতিষ্ঠান থেকে এটির ত্রয়োদশ সংস্করণ প্রকাশিত হয়। একই শিরোনাম কাব্যগ্রন্থে একটি কবিতা রয়েছে।  ১৯৮৩ সালে, শক্তি চট্টোপাধ্যায় এই কাব্যগ্রন্থের জন্য সাহিত্য অকাদেমি পুরস্কার লাভ করেন।Sengupta, Samir (2005). Shakti Chattopadhyay.  p. 94 ১৯৯৪ সালে আই ক্যান, বাট হোয়াই শুড আই গো শিরোনামে জয়ন্ত মহাপাত্র কর্তৃক ইংরেজি ভাষায় এটির অনুবাদ প্রকাশিত হয়। ১৯৯৯ সালে যা সাকি ছি কিন্তু কিয়ে যাও শিরোনামে রাম চরণ ঠাকুর কর্তৃক মৈথিলী ভাষায় এটির অনুবাদ প্রকাশিত হয়।  কবিতাসূচী এই কাব্যগ্রন্থে মোট ২০টি কবিতা অন্তর্ভুক্ত হয়েছে।   "যেতে পারি, কিন্তু কেন যাবো?"  "শুয়ে আছি, ভাঙা ঘুম, ছেঁড়া স্বপ্নে"  "পথে যেতে কষ্ট হয়"  "মুত্যু"  "এই কি সময়?"  "বিড়াল"  "অসহ্য আমার"  "হাত পেতে দাঁড়িয়ে"  "নিচে থেকে আমি ঐ রূপবান"  "তুমি একা থেকো"  "শুধু বাঁচতে চাই"  "শেষদিনে"  "বলো, ভালবাসো"  "গাছের শিকড়গুলি দাঁড়িয়ে আছে"  "পুরনো-নতুন দুঃখ"  "ফিরে আসে"  "মন্দিরের থেকে বহু শতাব্দীর অন্ধকারে"  "দু'জনের জন্যে"  "উত্তরবঙ্গের রঙ্গভূমে"  "এখন আমার কোনো অভিমান নেই"  অনুবাদ  ১৯৯৪ - I can, but why should I go,  অনুবাদক: জয়ন্ত মহাপাত্র, ইংরেজি  ১৯৯৯ - যা সাকি ছি কিন্তু কিয়ে যাও, অনুবাদক: রাম চরণ ঠাকুর, মৈথিলী  পুরস্কার  ১৯৮৩ - সাহিত্য অকাদেমি পুরস্কার  আরো দেখুন  শক্তি চট্টোপাধ্যায়ের গ্রন্থতালিকা  তথ্যসূত্র  বহিঃসংযোগ  বিষয়শ্রেণী:১৯৮২-এর বই বিষয়শ্রেণী:বাংলা কাব্য বিষয়শ্রেণী:শক্তি চট্টোপাধ্যায়ের কাব্যগ্রন্থ
থাম্ব|Reshid Behbudov রশিদ বেহবুদভ ( ; ১৪ই ডিসেম্বর ১৯১৫ - ৯ই জুন ১৯৮৯) ছিলেন একজন সোভিয়েত এবং আজারবাইজানীয় গায়ক এবং অভিনেতা।  রশিদ বেহবুদভ ১৯১৫ সালে তিবিলিসিতে জন্মগ্রহণ করেন। তার বাবা মজিদ বেহবুদভও একজন গায়ক ছিলেন। ১৯৪৫ সালে, তোফিগ গুলিয়েভের আমন্ত্রণে, রশিদ বেহবুদভ বাকুতে চলে যান। একই বছর তাঁকে আরশিন মাল অ্যালান Photo Essay: Film "Arshin Mal Alan" (The Cloth Peddler), Musical Comedy by Uzeyir Hajibeyov, Azerbaijan International, Vol. 5:3 (Autumn 1997), pp. 54–56. ( দ্য ক্লথ পেডলার ) চলচ্চিত্রের প্রধান চরিত্র আসগর হিসেবে অভিনয় করতে হয়। চলচ্চিত্রটি উজেইর হাজিবেইভের একটি নাটক Libretto for Arshin Mal Alan in English or Azeri at HAJIBEYOV.com অবলম্বনে নির্মিত। এই চলচ্চিত্রে তার অভিনয় আর কণ্ঠের নৈপুণ্য তাঁকে আজারবাইজান জুড়ে খ্যাতি এনে দেয়।  অতি অল্প সময়ের মধ্যে, রশিদ বেহবুদভ জনপ্রিয় আজারবাইজানীয় সঙ্গীতশিল্পী হয়ে ওঠেন। ধ্রুপদী সঙ্গীত থেকে আধুনিক ভাবাবেগমূলক সঙ্গীত সকল ক্ষেত্রেই তাঁর প্রতিভার বিচরণ ছিল। বেহবুদভের বিরল কণ্ঠ প্রতিভা তাকে সোভিয়েত ইউনিয়নের "আয়রন কার্টেন " পেরিয়ে ভ্রমণের সুযোগ করে দেয়, এবং একজন গায়ক হিসেবে তিনি ইরান, তুরস্ক, চীন, ভারত, জাপান, সহ বিশ্বের বেশ কয়েকটি দেশে সফর করেন এবং কনসার্টে যোগ দেন। এছাড়ও আর্জেন্টিনা, এবং ইউরোপ, এশিয়া এবং ল্যাটিন আমেরিকার অন্যান্য অনেক দেশেও তিনি সফর করেছেন।  ১৯৬৬ সালে তিনি স্টেট সং থিয়েটার তৈরি করেছিলেন, যা এখনও তার নাম বহন করে এবং তিনি ছিলেন এর একক শিল্পী এবং আর্টিস্টিক ম্যানেজার।   সম্মাননা ও পুরস্কার    সোভিয়ত আজারবাইজানের গন-শিল্পী সম্মাননা  সোভিয়ত ইউনিয়নের গন-শিল্পী সম্মাননা (১৯৫৯)  সমাজতান্ত্রিক শ্রমের নায়ক (২৩ এপ্রিল ১৯৮০)  দুটি অর্ডার অব লেনিন পুরস্কার (৬ই জানুয়ারি ১৯৭৬, ২৩শে এপ্রিল ১৯৮০)  অর্ডার অব রেড ব্যানার অব লেবার (১লা ফেব্রুয়ারি ১৯৬৬)  অর্ডার অব ফ্রেন্ডশিপ অব পিপলস (১৩ই ডিসেম্বর ১৯৮৫)  স্টালিন পুরস্কার, ২য় শ্রেণী (১৯৪৬) - "আরশিন মাল অ্যালান" (১৯৪৫) চলচ্চিত্রে তাঁর 'আসগর' ভূমিকার জন্য।  সোভিয়ত আজারবাইজানীয় রাষ্ট্রীয় পুরস্কার (১৯৭৮) Ədəbiyyat, incəsənət və arxitektura sahəsində 1978-ci il Azərbaycan SSR Dövlət mükafatlarının verilməsi haqqında Azərbaycan KP MK-nın və Azərbaycan SSR Nazirlər Sovetinin 1978-ci il tarixli Qərarı — anl.az saytı   স্মৃতি  ১৪ই ডিসেম্বর ২০১০-এ, ফ্ল্যাশমব আজারবাইজান রশিদ বেহবুদভের সম্মানকে স্মরণ করতে এবং আজারবাইজানি সঙ্গীত ও সংস্কৃতির বিখ্যাত প্রতিনিধির ৯৫ তম জন্মবার্ষিকী উদযাপনের জন্য একটি ফ্ল্যাশ মবের আয়োজন করে।    তথ্যসূত্র   বিষয়শ্রেণী:১৯১৫-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:ফার্সি ভাষার সঙ্গীতশিল্পী বিষয়শ্রেণী:স্তালিন পুরস্কার বিজয়ী বিষয়শ্রেণী:আজারবাইজানি চলচ্চিত্র অভিনেতা বিষয়শ্রেণী:জর্জীয় আজারবাইজানীয় বিষয়শ্রেণী:সোভিয়েত আজারবাইজানীয় বিষয়শ্রেণী:সোভিয়েত গায়ক বিষয়শ্রেণী:তিবিলিসির ব্যক্তি বিষয়শ্রেণী:২০শ শতাব্দীর সঙ্গীতশিল্পী বিষয়শ্রেণী:২০শ শতাব্দীর গায়ক
নিষিদ্ধ বৃক্ষ হলো জান্নাতে বিদ্যমান একটি বৃক্ষ, যার ফল ভক্ষণ করতে আল্লাহ আদম ও হাওয়াকে নিষেধ করেছিলেন। আদম ও হাওয়া আল্লাহর আদেশ অমান্য করে এ নিষিদ্ধ বৃক্ষের ফল খেয়েছিলেন। ফলে তারা জান্নাত থেকে বিতারিত হন। এ বৃক্ষের অপর নাম ‘শাজারাতুল হায়াত شجرة الحياة (الكتاب المقدس) বা জীবন বৃক্ষ’ ও ‘শাজারাতুল খুলদ (شجرة الخلد) বা চিরস্থায়ী বৃক্ষ’।  থাম্ব|নিষিদ্ধ বৃক্ষ থাম্ব|ইতালীয় শিল্পীর চিত্রে আদম, হাওয়া ও নিষিদ্ধ বৃক্ষ  বিভিন্ন ধর্মে   ইসলাম  নিষিদ্ধ বৃক্ষের ফল এ ফল কি ছিল বা কোন বৃক্ষ ছিল, তা নিয়ে বিস্তর মতভেদ পাওয়া যায়। কুরআনে শুধু বলা হয়েছে, এ বৃক্ষের নিকবর্তী হইও না, হলে অন্যায়কারীদের অন্তর্ভুক্ত হবে।সুরা বাকারাহ আয়াত :৩৫। তাফসীরকারকগণ বলেন,  আঙ্গুর ফল, এটা ইবন আব্বাস (রা.) এর মত।  গম, হাসান বসরী (র.) এর মত।  এমন একটি শস্যফল যা সমুদ্রের ফেনার চেয়ে কোমল ও মধুর চেয়ে মিষ্টি, আবুল আলীয়া (র.) এর মত।  খেজুর, সুফিয়ান সাওরী (র.) এর মত।  ডুমুর ফল, মুজাহিদ (র.) এর মত।  এটা এমন বৃক্ষ যা ভক্ষণে বাযু বের হত। কাসাসুল আম্বিয়া, ইবন কাছির, দারুল কুতুবিল হাদিস, ১৯৬৪, পৃ. ২০-২১।  ত্বীন ফল   কাফুর ফলতাফসির যা’আদুল মুইয়াসসার, জামালুদ্দীন, মাকতাবাতে শামেলা, খ. ১, পৃ. ৪৭। ইহুদি ইহুদি ধর্মগ্রন্থ তাওরাতের সফরে তাকবিন বা সৃষ্টি অধ্যায়ের ২ ও ৩:৩ শ্লোকে এ বৃক্ষের নাম “ভালো-মন্দের বৃক্ষ” হিসাবে নামকরণ করা হয়েছে।Rashi to Genesis 2:25 প্রথমে হাওয়া এ বৃক্ষের ফল ভক্ষণ করে, তারপর আদম ভক্ষণ করে।Bereishit Rabbah 19:7Ramban to Genesis 3:8  তথ্যসূত্র   বিষয়শ্রেণী:কুরআন বিষয়শ্রেণী:জান্নাত বিষয়শ্রেণী:অ্যাডাম অ্যান্ড ইভ
, ০২:৫৪  চাঁদের জন্য নেপচুনের অদৃশ্যমানতা , ০৭:২৩  অনুসুরবিন্দুতে চাঁদ , ১৫:১২  উচ্চতর গ্রহসংযোগ-এ শুক্র গ্রহ , ১২:৩৮  অমাবস্যা , ১৩:৩৬   অনুসুরবিন্দুতে চাঁদ , ১৬:১৫  উচ্চতর গ্রহসংযোগ-এ বুধ গ্রহ , ২০:৫১  পৃথিবীতে উত্তর অয়নান্ত , ০১:০৮  পূর্ণিমা , ১১:৪৫  অনুসুরবিন্দুতে চাঁদ , ১৫:০০  চাঁদের জন্য শনি গ্রহের অদৃশ্যমানতা , ০৮:৫৮  চাঁদের জন্য নেপচুনের অদৃশ্যমানতা
মেগান ডোরম্যান (জন্ম ১৯৭৭) একজন আইরিশ বংশোদ্ভূত অস্ট্রেলীয় অভিনেত্রী, যিনি হেড স্টার্ট সিরিজে ক্যাথরিন ইনগ্রামের ভূমিকার জন্য সবচেয়ে বেশি পরিচিত।  কুইন অফ দ্য ড্যামড- এ তার একটি ছোট ভূমিকা ছিল, লেস্ট্যাটের ব্যান্ডের অন্যতম সদস্য মৌডি চরিত্রে অভিনয় করেছিলেন।  ২০০১ থেকে পিউরেটোনের অ্যাডিক্টেড টু ব্যাস সিঙ্গেল-এর ভিডিওতেও ডোরম্যানের উপস্থিতি রয়েছে।  ব্রাইস কোর্টেনের উপন্যাস অবলম্বনে মিনি-সিরিজ জেসিকাতে মেগের ভূমিকায় অভিনয় করেছিলেন অভিনেত্রী লিয়ানা ওয়ালসম্যানের সাথে।   তথ্যসূত্র   বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় ধারাবাহিক নাটক অভিনেত্রী
জোশুয়া "জোশ" ব্রিলান্টে (জন্ম: ২৫ মার্চ ১৯৯৩) হলেন একজন অস্ট্রেলীয় পেশাদার ফুটবলার, যিনি এ-লিগ ক্লাব সিডনি এফসি এবং অস্ট্রেলিয়া জাতীয় দলের হয়ে একজন মধ্যমাঠের খেলোয়াড় অথবা একজন রাইট ব্যাক হিসেবে খেলেন। তিনি তার ইতালীয় উত্তরাধিকারী সূত্রে দ্বৈত নাগরিকত্বের অধিকারী।  ক্যারিয়ার পরিসংখ্যান  ক্লাব  ক্লাবমৌসুমলিগকাপমহাদেশীয়মোটবিভাগউপস্থিতিগোলউপস্থিতিগোলউপস্থিতিগোলউপস্থিতিগোলগোল্ড কোস্ট ইউনাইটেড২০১০–১১এ-লিগ২০০০০০২০২০১১–১২১২০০০০০১২০মোট১৪০০০০০১৪০নিউক্যাসেল জেটস২০১২–১৩এ-লিগ২২০০০০০২২০২০১৩–১৪২৪০০০০০২৪০Total৪৬০০০০০৪৬০ফিওরেন্তিনা২০১৪–১৫সিরি এ২০০০০০২০এম্পোলি (ধার)২০১৪–১৫১০০০০০১০কমো (ধার)২০১৫–১৬সিরি বি২১০০০০০২১০সিডনি এফসি২০১৬–১৭এ-লিগ২৬২৫০০০৩১২২০১৭–১৮১১১৫০০০১৬১ মোট৩৭৩১০০০০৪৭৩্মোট১২১৩১০0০০০১৩১২  আন্তর্জাতিক   অস্ট্রেলিয়াসালউপস্থিতিগোল২০১৩১০২০১৪৪০মোট৫০  তথ্যসূত্র  বহিঃসংযোগ      বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় পুরুষ ফুটবলার বিষয়শ্রেণী:অস্ট্রেলীয় প্রবাসী ফুটবলার বিষয়শ্রেণী:এ-লিগের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:অস্ট্রেলিয়ার আন্তর্জাতিক ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:কমো ১৯০৭-এর খেলোয়াড় বিষয়শ্রেণী:এম্পোলি ফুটবল ক্লাবের খেলোয়াড় বিষয়শ্রেণী:এসিএফ ফিওরেন্তিনার খেলোয়াড় বিষয়শ্রেণী:সিডনি এফসির খেলোয়াড় বিষয়শ্রেণী:মেলবোর্ন ভিক্টরি এফসির খেলোয়াড় বিষয়শ্রেণী:ইতালীয় বংশোদ্ভূত অস্ট্রেলীয় ব্যক্তি বিষয়শ্রেণী:সুপার লিগ গ্রিস ২-এর খেলোয়াড় বিষয়শ্রেণী:নিউক্যাসেল জেটস ফুটবল ক্লাবের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
চরভাগা ইউনিয়ন বাংলাদেশের ঢাকা বিভাগের শরীয়তপুর জেলার ভেদরগঞ্জ উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব  শহদী বুদ্ধিজীবী ডাঃহুমায়ুন কবির এবং গণপ্রজাতন্ত্রী বাংলাদেশ সরকারের মাননীয় পানি সম্পদ উপমন্ত্রী জনাব এ কে এম এনামুল হক শামীম এমপি। অত্র ইউনিয়নের চেয়ারম্যান বীরমুক্তিযোদ্ধা হাবিবুর রহমান সিকদার   জনপ্রতিনিধি  বর্তমান চেয়ারম্যান- বীরমুক্তিযোদ্ধা হাবিবুর রহমান সিকদার  +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    ঢাকা বিভাগ  শরীয়তপুর জেলা   তথ্যসূত্র   বিষয়শ্রেণী:ভেদরগঞ্জ উপজেলার ইউনিয়ন
খানেওয়াল জেলা (; ) পাকিস্তানের পাঞ্জাব প্রদেশে অবস্থিত একটি জেলা। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ২,০৬৮,৪৯০ জন এর মত, যার মধ্যে থেকে শহুরে বসবাসকারী জনসংখ্যা ছিল প্রায় ১৭.৪২% জন। খানেওয়াল ১২৮ মিটার উচ্চতা নিয়ে ৩০°১৮'০এন৭১°৫৫'০ই দ্রাঘিমাংশে অবস্থিত।  প্রশাসনিক বিভাগ খানেওয়াল জেলা ৪,৩৪৯ বর্গ কিলোমিটার (১,৬৭৯ বর্গ মাইল) এলাকা জুড়ে গঠিত এবং এখানে ৪ টি তহসিল রয়েছে:  জাহানিয়ান  কবিরওয়ালা  খানেওয়াল  মিয়া চান  জনসংখ্যার উপাত্ত ১৯৯৮ সালের আদমশুমারীর হিসাব অনুযায়ী, খানেওয়াল জেলার জনসংখ্যা ছিল প্রায় ২,০৬৮,০০ জন এর মত। ২০০৫ সালের অর্থনৈতিক জরিপে জনসংখ্যা বৃদ্ধির হার ছিল ২.৪% এবং জনসংখ্যা ছিল প্রায় ২,৩৭৬,০০০ জন।http://pdf.usaid.gov/pdf_docs/Pnadt211.pdf ২০১৫ সালে খানেওয়াল জেলার জনসংখ্যা ২,৯৪১,০০ জন হবে বলে ধারণা করা হয়।  ১৯৯৮ সালের আদমশুমারীর হিসাব অনুযায়ী, পাঞ্জাবী ভাষায় জনসংখ্যার প্রায় ৮১% মানুষ সবচেয়ে বেশি প্রথম ভাষা বা মাতৃভাষা হিসেবে ব্যবহার করে থাকেন।"Mother tongue": defined as the language of communication between parents and children. এছাড়াও ৭.৮% মানুষ স্থানীয় ভাষা, ৫.৮% সরাইকি এবং ১.১% পশতু পশতু ভাষা ব্যবহার করেন।  উল্লেখযোগ্য ব্যক্তিত্ব  তারিক জামিল - ইসলামী পণ্ডিত   হর গোবিন্দ খোরানা - নোবেল পুরস্কার বিজয়ী বিজ্ঞানী  তথ্যসূত্র  বিষয়শ্রেণী:পাঞ্জাব, পাকিস্তানের জেলা বিষয়শ্রেণী:খানেওয়াল জেলা
জোড়কানন পশ্চিম বাংলাদেশের কুমিল্লা জেলার অন্তর্গত কুমিল্লা সদর দক্ষিণ উপজেলার একটি ইউনিয়ন।   আয়তন    জনসংখ্যা    অবস্থান ও সীমানা  কুমিল্লা সদর দক্ষিণ উপজেলার দক্ষিণ-মধ্যাংশে জোড়কানন পশ্চিম ইউনিয়নের অবস্থান। এ ইউনিয়নের পূর্বে জোড়কানন পূর্ব ইউনিয়ন, উত্তরে গলিয়ারা ইউনিয়ন ও চৌয়ারা ইউনিয়ন, পশ্চিমে বারপাড়া ইউনিয়ন এবং দক্ষিণে চৌদ্দগ্রাম উপজেলার কাশিনগর ইউনিয়ন অবস্থিত।   প্রশাসনিক কাঠামো  জোড়কানন পশ্চিম ইউনিয়ন কুমিল্লা সদর দক্ষিণ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা সদর দক্ষিণ থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।   শিক্ষা ব্যবস্থা    শিক্ষা প্রতিষ্ঠান    যোগাযোগ ব্যবস্থা    খাল ও নদী    হাট-বাজার    দর্শনীয় স্থান    জনপ্রতিনিধি    আরও দেখুন   সদর দক্ষিণ উপজেলা, কুমিল্লা  কুমিল্লা সদর দক্ষিণ থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:কুমিল্লা সদর দক্ষিণ উপজেলার ইউনিয়ন
কি ওয়েস্ট () হল উত্তর আমেরিকা মহাদেশের ফ্লোরিডা প্রণালীতে অবস্থিত একটি দ্বীপ ও শহর। শহরটি মার্কিন যুক্তরাষ্ট্রের দীর্ঘতম উত্তর দক্ষিণে বিস্তৃত সড়ক রুট ১-এর সর্বদক্ষিণ প্রান্তে অবস্থিত। কি ওয়েস্ট হল সন্নিহিত মার্কিন যুক্তরাষ্ট্রের সর্ব দক্ষিণের শহর এবং ফ্লোরিডা প্রবেশদ্বার সংলগ্ন সর্ব পশ্চিমের দ্বীপ। দ্বীপটি দৈর্ঘ্যে প্রায় ৪ মাইল (৬.৪ কিমি) ও প্রস্থে প্রায় ১ মাইল (১.৬ কিমি) এবং মোট ৪.২ বর্গ মাইল (১১ কিমি২) আয়তন-বিশিষ্ট। শহরটির মূল সড়ক ডুভাল স্ট্রিট ১.১ মাইল (১.৮ কিমি) দীর্ঘ। কি ওয়েস্ট কিউবা থেকে তাদের নিকটবর্তী অবস্থান থেকে প্রায় ৯৫ মাইল (১৫৩ কিমি) উত্তরে অবস্থিত।  ভূগোল দ্বীপটি দৈর্ঘ্যে প্রায় ৪ মাইল (৬.৪ কিমি) ও প্রস্থে প্রায় ১ মাইল (১.৬ কিমি) এবং মোট ৪.২ বর্গ মাইল (১১ কিমি২) আয়তন-বিশিষ্ট।  উল্লেখযোগ্য স্থান  ওল্ড টাউন  কাসা মারিনা  মার্কিন যুক্তরাষ্ট্রের সর্বদক্ষিণের বিন্দু  উল্লেখযোগ্য বসতবাড়ি  হ্যারি এস. ট্রুম্যানের লিটল হোয়াইট হাউজ  আর্নেস্ট হেমিংওয়ের বাড়ি  টেনেসি উইলিয়ামসের বাড়ি  তথ্যসূত্র  বহিঃসংযোগ   Nautical Chart of Key West   বিষয়শ্রেণী:কি ওয়েস্ট, ফ্লোরিডা বিষয়শ্রেণী:ফ্লোরিডার দ্বীপ বিষয়শ্রেণী:ফ্লোরিডার শহর বিষয়শ্রেণী:ফ্লোরিডার সৈকত বিষয়শ্রেণী:ফ্লোরিডার সমুদ্র সৈকত